อิกแซล

อิกแซล (ฝรั่งเศส: Ixelles) หรือ แอลเซอเนอ (ดัตช์: Elsene) เป็นหนึ่งในเทศบาล 19 แห่งของเขตเมืองหลวงบรัสเซลส์ ประเทศเบลเยียม ตั้งอยู่ทางตะวันออกเฉียงใต้ของใจกลางเมืองบรัสเซลส์ โดยมีนครบรัสเซลส์คั่นพื้นที่ระหว่างตรงกลางออกเป็นสองส่วนเท่ากัน นอกจากนี้ยังติดกับเทศบาลโอเดอร์แกม เอเตอร์เบก ฟอแร อุกล์ แซ็ง-ฌีล และวาแตร์มาล-บัวฟอร์ ณ วันที่ 1 มกราคม ค.ศ. 2023 เทศบาลแห่งนี้มีประชากร 88,521 คน มีพื้นที่ทั้งหมด 6.41 ตารางกิโลเมตร ทำให้มีความหนาแน่นของประชากรอยู่ที่ 13,807 คนต่อตารางกิโลเมตร เช่นเดียวกับเทศบาลอื่น ๆ ในบรัสเซลส์ อิกแซลเป็นพื้นที่ที่ใช้ภาษาฝรั่งเศสและภาษาดัตช์ควบคู่กันตามกฎหมาย และโดยทั่วไปถือว่าเป็นพื้นที่ที่ร่ำรวยในแคว้น และเป็นที่รู้จักเป็นพิเศษสำหรับชุมชนผู้อพยพจากยุโรปและคองโก อ้างอิง